text: Esbjerg Havn ligger stille hen
  03 februar 2011 kl. 07.22
  På havnene i Danmarks største byer er der - ligesom hos buschaufførerne - nedlagt arbejdet i dag. Havnearbejderne på Esbjerg Havn har også valgt at stoppe arbejdet.
  Ingen losning og lastning af gods i dag.
  Det er konsekvensen af, at de 150-200 havnarbejdere på Esbjerg Havn her til morgen har valgt at nedlægge arbejdet. 
  - Vi har blandt andet en båd med vindmøller, som ligger stille i havnen nu, fordi det ikke kan komme af med last og DFDS-færgen til England vil heller ikke sejle med gods i dag - kun passagerer. Vi vil ikke have, at det skal gå ud over dem, siger Henning Hyllested fra Losseklubben på Esbjerg Havn.
  Også havnearbejderne i Århus, København og Aalborg har nedlagt arbejdet i dag, mens Fredericia Havn holder møde her til morgen, hvor det vil blive besluttet om, de også vil nedlægge arbejdet.
  - Sandsynligvis vil nedlæggelsen vare 24 timer, men vi vil tage situationen op på et møde i morgen tidlig, siger Henning Hyllested,
  